**INTERNACIONALNI UNIVERZITET TRAVNIK U TRAVNIKU**

Na osnovu člana 74. Statuta Internacionalnog univerziteta Travnik i Odluke Nastavno-naučnog vijeća broj: 02-01-08-03/17 od 04.09.2017. godine, Internacionalni univerzitet Travnik u Travniku objavljuje

**K O N K U R S / N A T J E Č A J**

**za izbor direktora Instituta Ekološkog fakulteta Travnik**

Direktor Instituta se bira na mandatni period od četiri (4) godine sa mogućnošću još jednog uzastopnog izbora.
Kandidat za direktora mora ispunjavati sljedeće uvjete:

**Opći uslovi:**
1. da je državljanin Bosne i Hercegovine,
2. da nije osuđivan i da se protiv njega ne vodi postupak za krivično djelo i privredni prijestup nespojiv sa funkcijom direktora,
3. da se ne nalazi u situaciji ili odnosu koji predstavlja sukob interesa sa Institutom;

**Posebni uslovi:**
1. da je doktor ekoloških nauka,
2. da je izabran u naučno zvanje docenta, vanrednog ili redovnog profesora,
3. da nije član Upravnog odbora Univerziteta,
5. da posjeduje organizacijske sposobnosti,
6. da se služi jednim svjetskim jezikom,
7. da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa.

**Kandidati su uz prijavu obavezni priložiti:**
1. biografiju (CV) sa bibliografijom,
2. opis naučnog i stručnog rada,
3. program rada za mandatni period,
4. odluku o posljednjem izboru u akademsko zvanje,
5. uvjerenje o državljanstvu,

6. dokaz o poznavanju jednog stranog jezika (ukoliko postoji),
7. potpisane i ovjerene izjave od nadležne općinske službe kojima kandidat potvrđuje:
a) da nije osuđivan i da se protiv njega ne vodi postupak za krivično djelo i privredni prijestup,
b) da nije član Upravnog odbora Univerziteta,
c) da nije politički angažiran u stranačkom rukovodstvu, zakonodavnoj, izvršnoj ili sudskoj vlast, i bilo kojeg nivoa,

d) da se ne nalazi u situaciji ili odnosu koji predstavlja sukob interesa sa Institutom.

Tražena dokumentacija se prilaže u originalu ili ovjerenoj fotokopiji.
Rok za prijavu je 15 dana od dana objavljivanja Konkursa.

Prijave se dostavljaju na adresu: Aleja Konzula – Meljanac bb, Travnik.
Prijave se dostavljaju u zatvorenoj koverti, sa naznakom „Prijava za Konkurs za izbor direktora – za Komisiju“ (ne otvarati!).
Nepotpune i neblagovremene prijave neće se uzeti u razmatranje.

Dodatne informacije o Konkursu mogu se dobiti na brojeve telefona:
Tel: 00 387 30 540 597; Mob: 00 387 61 556 867
E-mail : pravnasluzba@iu-travnik.com